กับร้านขนมที่กระแสแรงสุดๆในตอนนี้ ที่เรียกได้ว่าคิวต่อแถวยาวเหยียด รอนานเป็นชั่วโมง วันนี้ได้มาทานเรียบร้อยแล้วครัช จะเป็นอย่างไรบ้างลองมาดูกานนน

ที่ตั้ง : ร้านนี้ตั้งอยู่ที่ชั้น G สยามพารากอน หาไม่ยากเพราะอยู่ในโซนร้านอาหาร ช่วงนี้ก็สังเกตุได้จากแถวคิวที่ยาวเหยียดกันได้เลย แต่วันนี้รอไม่นานมากครัช ประมาณ 20 นาที ขนาดเย็นวันเสาร์นะ โชคดีไป ????

รสชาติ : วันนี้ได้ลอง Freshly Baked cheese tart แบบ Original ราคา 415 บาท ส่วนตัวติดใจมาจากที่เคยทานที่ญี่ปุ่นซึ่งเราสามารถเลือกระดับความสุกได้ด้วย แต่มาทานที่เมืองไทยรู้สึกผิดหวังนิดหน่อย ที่นี่อบมาค่อนข้าง Rare คือเหลวมาก ตัดทีไหลเลอะเทะเลย ส่วนแยมข้างบนก็เปรี้ยวแหลมแปลกๆ ไม่กลมกล่อม ส่วนที่ชอบสุดคือแป้งข้างนอก กรอบร่วนดี แต่ความรู้สึกยังไม่ฟินเท่ากับทานที่ญี่ปุ่น อันที่จริงแล้วอยากสั่งชิ้นเล็กมาทานมากกว่าแต่ขายหมดไปซะก่อน เพราะก้อนใหญ่รู้สึกว่ามันเยอะเกินไป แถมแอบเลี่ยนอีกต่างหาก ได้ข่าวว่ารสชาเขียวอร่อย วันหลังต้องมาลองใหม่ถ้ามีโอกาส แต่คงต้องรอสักพัก เพราะยังไม่ว้าวขนาดที่ต้องมาต่อแถวทาน

สำหรับใครที่ชอบแนวชีสๆ เยิ้มๆฟินๆ ที่นี่เป็นหนึ่งร้านที่น่าลองครับ แต่ถ้าไม่ใช่คอขนมแนวนี้แต่อยากลอง อาจจะแนะนำให้ลองชิ้นเล็กก่อน ถ้าชอบค่อยจัดชิ้นใหญ่ เพราะราคามันก็เอาเรื่องอยู่ แพงกว่าข้าวอีก 555+ 